หงายไพ่เข้าทาง ลุงตู่
ลุงตู่ ภาค 5 ตอน จอมยุทธ์กวงถล่มฐานเลือกตั้ง,ยุทธการยกเครื่องปรับ ครม.รอบล่าสุด นับว่า บิ๊กตู่ พล.อ.ประยุทธ์ จันทร์โอชา นายกรัฐมนตรี ตัดสินใจทิ้งไพ่ใบสำคัญ และก็เห็นผลแบบทันทีทันใด,กับการทำให้เกิดปรากฏการณ์ หงายไพ่เล่น กันทั้งวง,ตามอาการที่มวยหลักของพรรคเพื่อไทยระดับนายจาตุรนต์ ฉายแสง ออกมาโยนทุ่น ประเด็นการจับขั้วกับพรรคประชาธิปัตย์ตั้งรัฐบาลเพื่อสกัดนายกรัฐมนตรีคนนอก สอดรับกับมวยเก๋าของค่ายประชาธิปัตย์อย่างนายนิพิฏฐ์ อินทรสมบัติ ที่แบะท่ารับมุกยุทธการเซ็ตซีโร่ คสช.,ยี่ห้อเพื่อไทยกับค่ายประชาธิปัตย์ผวากอดคอกันอัตโนมัติ,เป้าหมายร่วมในการสกัดเส้นทางของ นายกฯลุงตู่ ที่เล่นแต้มสำคัญ เผยไต๋ให้เห็นยุทธศาสตร์ในการเดินหน้าไปต่อ ด้วยการปรับ ครม.เปิดพื้นที่ให้ จอมยุทธ์กวง นายสมคิด จาตุศรีพิทักษ์ รองนายกฯ กัปตันทีมเศรษฐกิจ เดินหน้าปั่นแต้ม ชิงกระแสคะแนนนิยม,สะสมแต้มเป็นฐานรองรับ พล.อ.ประยุทธ์คุมเกมยาวอำนาจช่วงเปลี่ยนผ่านประเทศ,และสิ่งที่ปฏิเสธไม่ได้ ในหมู่นักเลือกตั้งอาชีพก็รู้มือกันดี กับประสบการณ์ครั้งอดีตที่การันตี สมคิด เคยทำให้ยี่ห้อ ทักษิณ ประสบความสำเร็จอย่างถล่มทลายมาเมื่ออดีตยุคไทยรักไทย,จอมยุทธ์กวง ไม่ได้ กลวง แบบที่คนเพื่อไทยกับประชาธิปัตย์พยายามเบิ้ลบลัฟตามเกม,กับตัวเลขที่เป็นรูปธรรมการันตี ผลการออกแรงลากเศรษฐกิจที่ติดลบจากวิกฤติการเมือง แถมบรรยากาศยังอยู่ในห้วงรัฐบาลทหาร แต่ดันจีดีพีโตต่อเนื่องมาอยู่ที่ 4.3 เปอร์เซ็นต์,ยิ่งมองกันในทางยาวๆ ยังเป็นการวางแผนอนาคตประเทศอย่างเป็นระบบ ทั้งเมกะโปรเจกต์รถไฟความเร็วสูง รถไฟฟ้า มอเตอร์เวย์ นโยบายเอสเอ็มอี ดิจิทัลไทยแลนด์ ไทยแลนด์ 4.0 ไทยแลนด์สตาร์ต อัพ ระเบียงเศรษฐกิจภาคตะวันออก (อีอีซี) อินเตอร์เน็ตประชารัฐ สวัสดิการบัตรคนจน อี เพย์เมนต์ ฯลฯ,นี่คือสิ่งที่สะท้อนว่า สมคิด พาประเทศมาถูกทาง,เรื่องที่คนมองอย่างเป็นกลางทางการเมืองก็เริ่มยอมรับ แม้แต่คนชื่อ ทักษิณ ชินวัตร ก็รู้อยู่เต็มอกว่า นี่คือยุทธศาสตร์ในการวางฐานให้ประเทศไทยเข้าสู่โลกอนาคต,ถ้าเป็นรัฐบาลทีมงาน นายใหญ่ ก็ต้องทำเหมือนกัน,และจุดที่จะพลิกเดิมพันก็คือยุทธศาสตร์เป้าหมายที่ ลุงตู่ กับ สมคิด ตั้งแท่นให้เห็นจากคิวปรับ ครม.รอบนี้ มุ่งไปที่การฟื้นเศรษฐกิจฐานราก อัดฉีดแก้ปัญหาปากท้องของประชาชนคนมีรายได้น้อย,เคลียร์จุดด้อยที่ถูกนักเลือกตั้งอาชีพรุมถล่มตีกินมาตลอด,สมคิด ส่งสัญญาณล่วงหน้าแล้ว สารพัดมาตรการ งบประมาณนับแสนล้านจะถูกส่งลงไปแก้ปัญหาปากท้องชาวบ้าน เพิ่มรายได้ให้เกษตรกร พ่อค้าแม่ค้า ชาวบ้านร้านตลาด กู้สภาวะฝืดเคือง ไม่นับแต้มสำคัญ เรื่องที่จะมีการใช้งบประมาณองค์การบริหารส่วนท้องถิ่นนับแสนล้านบาทเพื่อกระตุ้นการไหลเวียนของเศรษฐกิจในท้องถิ่น,จอมยุทธ์กวง จะทำให้ประชาชนฐานรากรู้สึกว่า รัฐบาล คสช. ก็กินได้ ไม่ใช่แค่นักการเมือง,หนีไม่พ้นสั่นสะเทือนฐานคะแนนพรรคเพื่อไทยกับค่ายประชาธิปัตย์,นี่คือเงื่อนไขสถานการณ์ที่บีบให้คนการเมืองของเพื่อไทยกับประชาธิปัตย์นั่งเฉยไม่ได้ ถ้าปล่อยไปตามยุทธศาสตร์แบบนี้มีแต่รอวันโดนดองจนเกลือขึ้น,ต้องรีบสกัด ลุงตู่ เจาะยาง สมคิด กันทุกวิถีทาง,แต่ก็อีกนั่นแหละ คิดได้ ทำยาก การจูบปากระหว่างประชาธิปัตย์กับเพื่อไทยก็แค่เพ้อฝัน,เพราะยังไม่ทันไร ก็มีเสียงจากฝั่งประชาธิปัตย์ สไตล์กัดจิกแบบนายจุติ ไกรฤกษ์ เลขาธิการพรรค ออกตัวเลยว่า การร่วมงานกับเพื่อไทยเป็นไปได้ยาก ถ้ายังคบกับพวกเผาบ้านเผาเมือง ขณะที่ฝ่ายเพื่อไทยก็แสบเหมือนกัน ยืนยันไม่เอาด้วยกับพรรคที่จ้องรับใช้เผด็จการ,เกมเกี้ยเซียะเพื่อไทยกับประชาธิปัตย์สกัด ลุงตู่ เป็นหมันตั้งแต่ยังไม่เริ่มปฏิสนธิ,ที่แน่ๆมันก็ตอกย้ำภาพการเมืองพันธุ์เก่า มุ่งชิงเหลี่ยมอำนาจ คิดแต่เอาการเมืองนำชาติมากไป จนสร้างความเสียหาย ลากประเทศเข้าสู่ภาวะรัฐเกือบล่มสลาย,ทำให้ประชาชนเข็ดหลาบพฤติกรรมมาแล้ว,แนวโน้มมันจึงยิ่งเพิ่มแรงส่งไหลไปทางฝั่ง ลุงตู่ มากขึ้นอีก.,ทีมข่าวการเมือง
ยุทธการยกเครื่องปรับ ครม.รอบล่าสุด นับว่า บิ๊กตู่ พล.อ.ประยุทธ์ จันทร์โอชา นายกรัฐมนตรี ตัดสินใจทิ้งไพ่ใบสำคัญ และก็เห็นผลแบบทันทีทันใด
ประยุทธ์ จันทร์โอชา,สมคิด จาตุศรีพิทักษ์,ปรับ ครม.,ยุทธศาสตร์,วิเคราะห์การเมือง